- Hindi News
- National
- सीवर समस्या : शीश बाग काॅलोनी में सीवर के मेनहोल में गिरी बच्ची, पिता ने बचाया
सीवर समस्या : शीश बाग काॅलोनी में सीवर के मेनहोल में गिरी बच्ची, पिता ने बचाया
शहरकी शीश बाग कालाेनी में बड़ा हादसा टल गया। बाइक सवार व्यक्ति को गली से गुजरते समय खुला पड़ा मेनहोल नहीं दिखा। जिसके चलते बाइक मेनहोल से जा टकराई। हादसे में व्यक्ति के पीछे बाइक पर बैठी बच्ची सीवर के मेनहाेल में जा गिरी। पिता ने दौड़कर बेटी को मेनहोल से बाहर निकाला। घटना पर क्षेत्र के लोगों ने रोष जताया है। लोगों ने आरोप लगाया कि क्षेत्र में सीवर ओवर फ्लो सीवर के मैन होल खुले पड़े होने की विकट समस्या है। समय रहते इस पर संज्ञान लिया जाना चाहिए।
बच्ची के पिता राजू, राजसिंह, संतरा, पार्वती, मोनू, नवीन, भगते प्रधान, बलजीत, राममेहर, सतपाल ने बताया कि शीश बाग काॅलोनी में सीवर ओवर फ्लो से सांस लेना भी मुश्किल हा़े गया है। यही नहीं कई मेनहोल खुले पड़े हैं। जिस कारण लगातार हादसे हो रहे हैं। राजू ने बताया बड़ी अनहोनी उसके साथ होते-होते टल गई। ऐसे में यदि समय रहते समस्या पर संज्ञान नहीं लिया गया तो बड़ी घटना हो सकती है।
सोनीपत .वह बच्ची जो मेनहोल में गिरी।
सिक्का काॅलोनी में भी मेन होल खुले पड़े हैं, जबकि कई गली के लेवल से काफी नीचे हैं। मंगलवार को तो लोगों ने मेनहोल में बांस डालकर लोगों को आगाह किया कि यहां सीवर खुला पड़ा है। लोगों ने बताया कि समस्या विकट है। यहां पूरा दिन रस रहता है। ऐसे में यदि सीवर का मेन होल नहीं ढका गया तो हादसा हो सकता है।
सोनीपत .सीवर ओवरफ्लो होने के कारण सड़क पर जमा पानी।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva bho_Deva